ইরান
ইরান ৩০টি প্রদেশে বিভক্ত। ফার্সি ভাষায় এগুলির নাম ওস্তান (استان ostān "ওস্তান", বহুবচনে استان‌ها "ওস্তান্‌হা")। প্রতিটি প্রদেশ একটি স্থানীয় (সাধারণত বৃহত্তম) শহর থেকে শাসিত হয়, যাকে প্রদেশটির রাজধানী (ফার্সি ভাষায়: مرکز "মার্কাজ") বলা হয়। প্রদেশের প্রশাসক হিসেবে থাকেন একজন গভর্নর (ফার্সি ভাষায়: استاندار ওস্তানদার), এবং তাঁকে অভ্যন্তরীণ মন্ত্রণালয় নিয়োগদান করে।
আফগানিস্তানের প্রদেশ
আফগানিস্তান অনেকগুলি উইলায়াত বা প্রদেশে বিভক্ত। এগুলি দেশটির সর্বোচ্চ প্রশাসনিক একক। বর্তমানে দেশটিতে ৩৪টি প্রদেশ আছে। এদের মধ্যে ২০০১ ও ১০০৪ সালের মধ্যে ৪টি নতুন প্রদেশ যুক্ত হয়েছে। প্রতিটি প্রদেশ আবার একাধিক জেলায় বিভক্ত।